
Narva Linnamajandusameti ametikohtade ja töökohtade täitmiseks
konkursside läbiviimise korra kinnitamine

1. Asjaolud ja menetluse käik

Narva Linnavolikogu kinnitas oma otsusega 25.08.2016 nr 223 Narva ametiasutuste struktuuri ja teenistuskohtade koosseisud. Mainitud otsusega moodustatakse Linnamajandusamet.

Vastavalt Narva Linnavolikogu 25.08.2016 otsuse nr 223 punktile 3.3 tuleb Linnavalitsusel loodava Linnamajandusameti kõikide ametikohtade ja töökohtade täitmiseks korraldada konkursid. 
Kuna muudetud Narva ametiasutuste struktuur jõustub 01.01.2017.a. tuleb Linnavalitsusel konkursid läbiviija selleks ajaks.
2. Õiguslikud alused

Vastavalt Avaliku teenistuse seaduse (edaspidi: ATS) § 5 avalik teenistus on riigi või kohaliku omavalitsuse üksuse avalik-õiguslik teenistus- ja usaldussuhe ametnikuga ametiasutuse ülesannete täitmiseks, mis on avaliku võimu teostamine samuti kui riigi või kohaliku omavalitsuse üksuse eraõiguslik töösuhe isikuga ametiasutuse ülesannete täitmiseks, mis on üksnes avaliku võimu teostamist toetav töö. 

ATS § 16 lg. 1 kohaselt vaba ametikoht täidetakse avaliku konkursi korras. Seega iga kohaliku omavalitsuse struktuuris olemasolevad nii ameti- kui ka töökohtade täitmine peab toimuma konkurssi korras.

Vastavalt Narva Linnavolikogu otsuse 25.08.2016 nr 223 punktile 3.3 loodava Linnamajandusameti kõikide ametikohtade ja töökohtade täitmiseks tuleb Linnavalitsusel korraldada konkursid. Selleks Narva Linnavalitsus kinnitab konkursside läbiviimise korra. 
3.Otsus

3.1 Kinnitada konkursside läbiviimise kord alljärgnevalt:

1. Konkursid korraldab konkursikomisjon (edaspidi  komisjon).
2. Komisjoni tööd korraldab komisjoni esimees.

3. Ameti- või töökohale kandidaadile nõuded kehtestab komisjon.

4. Konkursid kuulutab välja komisjon korraga, osade kaupa või eraldi ameti- või töökohale.
5. Väljakuulutatud konkursist võib loobuda või konkursi avalikustatud tingimusi muuta ainult põhjendatud juhul, teatades sellest kandidaatidele esimesel võimalusel kirjalikku taasesitamist võimaldavas vormis ning Narva linna veebilehel.
6. Konkursiteade avaldatakse Narva linna veebilehel vähemalt kaks nädalat enne avalduse esitamise tähtajast.
7. Konkursiteade peab sisaldama järgmisi andmeid:

· ametiasutuse ja konkursi korras täidetava ameti- või töökoha nimetus;

· kandidaadile esitatavad nõuded;

· avalduse esitamise tähtaeg ja viis;

· koos avaldusega esitatavate dokumentide loetelu.
8. Kandidaat esitab komisjonile järgmised dokumendid:

· avaldus;

· elulookirjeldus;

· allkirjastatud kinnitus, et kandidaat vastab teenistusse või töökohale astumiseks seaduses sätestatud nõuetele;

· haridust tõendava dokumendi koopia;

· isikut tõendava dokumendi koopia;

· muud enda poolt oluliseks ja informatiivseks peetavad dokumendid.

9. Dokumendid võib kandidaat saata digitaalselt allkirjastatult e-posti teel, paberikandjal posti teel või tuua isiklikult konkursiteadaandes avaldatud komisjoni aadressil.

10. Komisjoni töövorm on koosolek. Komisjon on otsustusvõimeline, kui koosolekust võtab osa komisjoni esimees ja vähemalt pooled liikmetest.

11. Komisjon võtab otsuseid vastu avalikul hääletamisel poolthäälteenamusega. Häälte võrdse jagunemise korral on otsustavaks komisjoni esimehe hääl.

12. Komisjoni koosolekud protokollitakse ning protokollile kirjutavad alla komisjoni esimees ja protokollija.

13. Kandidaatide hindamiseks komisjon korraldab dokumendivooru ja vajadusel vestlusvooru.
14. Dokumendivoorus hinnatakse kandidaate esitatud dokumentide alusel. Komisjonil on õigus mitte hinnata kandidaate, kes ei esitanud kõiki vajalikke dokumente. Dokumendivooru tulemusena kandidaat,  kas lubatakse edasi vestlusvooru, või mitte või otsustab komisjon kandidaadi edukaks tunnistada vestlusvooru korraldamata.
15. Dokumendivooru mittepääsenud kandidaadile saadetakse kirjalik teade hiljemalt otsuse tegemise päevast järgneval tööpäeval.

16. Vestlusvoorusse pääsenud kandidaadile saadetakse järgneva tööpäeva jooksul pärast komisjoni koosolekut kirjalik teade, milles märgitakse vestlusele kutsumise täpne aeg ja koht arvestusega, et kandidaadid saaksid teate kätte vähemalt kolm tööpäeva enne vestluse toimumist.

17. Vestlusvoorus tutvustavad kandidaadid ennast lühidalt, seejärel võivad komisjoni liikmed esitada neile küsimusi.

18. Komisjonil on õigus vestlusvoorus osalenud kandidaatide nimed avalikustada.

19. Vestlusvoorus edukaks tunnistatud kandidaatide seast valib komisjon ühe kandidaadi.

20. Teistele kandidaatidele saadetakse vastav kirjalik teade hiljemalt kolme tööpäeva jooksul otsuse tegemise päevast.

21. Kui konkursi tulemusena ei ole leitud ameti- või töökohale sobivat kandidaati võib komisjon otsustada kandidaadile nõuete muutmisest ja uue konkursi väljakuulutamisest.

3.2 Kinnitada konkursikomisjon järgmises koosseisus:

· linnapea Tarmo Tammiste – komisjoni esimees;

· linnasekretär Ants Liimets;

· linnavalitsuse liige Georgi Ignatov;
· Volikogu liige Jelena Pahhomova;
· Volikogu liige Ilja Fjodorov.
4. Rakendussätted

4.1 Korraldus jõustub teatavakstegemisest.
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

